
Clognita et perspecta est. Beatissime Pater, ani- 
mi Tui humanitas, quae ne humillimorum qui- 
dem hominum studia fastidit, ac illa singularis 
benevolentia, qua Ecclesiasticam Accademiam 
complexus es. Propterea cum mihi proposuis- 
sem aliquid Tibi offerre, et nihil prae manibus 
haberem dignum ut Tuis subjiciatur oculis, hanc 
tantummodo oratiunculam Tibi inscribere non 
esse mihi indecorum puta>i; Nam si facundia in 
exornandis rebus mihi defuit, si doctrina in ex- 

ponendis, si denique in verborum compositio- 
ne expolitio, argumentum, in quo sermo versa- 
tur, defectui quidem pulchritudinis suppedita- 
bit Agitur enim de vi hujus Cathedrae, in qua 
Tu ipse Successoribus Petri subsequens sedes, 
et magister haberis. Agitur de ea vi, quae vagas 
hominum mentes fraenat, et omnes impiorum 
conatus disrumpit; agitur de doctrina, qua nihil 
verius, nihil majus, nihil perfectius excogitari po- 
test Propterea quum tanta virtutis sapientiaeque 
Christianae documenta praebuisti, ut hinc error, 
illinc impietas adversus Petri Cathedram exsur- 
gentes profligarentur, hoc novum adjungitur te- 
stimonium caeteris a Tuis Praedecessoribus per- 
hibitis, quae sententiam hic exaratam maximo- 
pere confirmant Sine igitur ut ego confiden- 
ter hoc munusculum porrigam, et provolutus 
pedes Sanctissimos osculer, ac Te etiam atque 
etiam obsecrem, ut alumnis Accademiae Eccle- 
siasticae, uti filiis obsequentissimis. Benedictio- 
nem Apostolicam impertiaris. 

ORATIO 


IV ullam in hnmanis rebus^ Beatissimb Pater, nullam esse 
constantiam vel Ethnici quidem sciebant, et quodammodo 
animi dolore profitebantur. Quoties enim sapientibus videre 
occurrit in gremium temporis omnia praecipiti cursu dilabi; 
et quomodo baec destruat quae illa generatio aedificaverit; 
dolori est tot rerum mutationes perspicere, et hoc, prope 
dicerem bellum, quod non gens contra gentem, aut regnum 
adversus regnum , sed in patres filii , et recentes natu in 
vetustiores indicunt. Nam generationes, desiderio commotae 
felicitatem consequendi, quam in terris nunquam tangere 
obtinebunt, perfacilem praebere aurem fabis sententiis do- 
ctorum, et saepe illis non dubitant habere fidem, promit- 

tentibus, fore ut in suis cujusque elucubratis cogitationibus 
quid quisque maxime optet apertissime inveniatur. Hinc 
evenit, ut falsi doctores boininum extorqueant mentes novi- 
tate doctrinae, animos inflamment promissionibus falsis, de- 
sideria excitent, quibus satisfacere nullo modo possunt . 

Itaque gratiarum actiones Divinae Providentiae per- 
agendae sunt, cui placitum est in medio terrae Cathedram 
statuere, veluti scopulum erectam, omnes frangentem opinio- 
num fluctus, aut veluti petram, aedificium Ecclesiae inte- 
grum ad consummationem temporis sustinentem. Vere haec 
Cathedra ille scopulus est, in quem fluctus, a vento humanae 
fraudis et superbiae commoti, liquescere consuescunt; illa est 
petra, quae sub mole immensi ponderis compacta, semper 
in eodem statu permanens, sacculorum edacitatem lacessit. 
Quo subjecto sermonis hujusmodi tanta sentio animi vo- 
luptate perfundi, ut in ipso orationis introitu, quo vel gran- 
dia ingenia commoveri solent, in tanta loci et personarum 
dignitate, non timor pervaserit me, sed trepidatio, non verba 
deseruerint, sed gaudium reddiderit alacriorem. Et ideo liceat 
mihi,BEATissiiiB Pater, fines circumscribere, Inter quos oratio 
mea spatiabitur: mihi animus est demonstrare. Cathedram 
Petri perenni et efficaci vi praeditam esse, ut nunquam ad- 
versus illam portae inferi praevalere potuerint. 

Haud dubitandum est quin Salvator mundi, quum lo- 
cutus est dicens ,, Tu es Petrus ,, nos facere certiores vel- 
let , non solum adversus Ecclesiam , sed ne adversus qui- 
dem petram , Ecclesiae fundamentum , portas inferi prae- 
valere non posse. Nunc vero tres existere portae videntur, 
ex quibus se se in hanc petram hostes effundunt, ex una 
error, ex altera impietas, ex tertia denique persecutio. Quo 
tempore enim haec fundata est Cathedra, jam tunc contra 
fidem ejus Haeretici commiserunt bellum. Impii potestatem 
ejus debilitare conati sunt, ac Tyranni vitam ejus extin- 

guere contenderunt. Tali dementia capti sunt iiomines, ut 
contra coelum saepissime obsessionem moliantur; et aggressi 
illud magna vi, extemplo deliciente sustentaculo molis, supra 
quam turmatim convenerant, humi cito stridore acuto, in- 
gentibusque ululatibus procumbant. Nimirum qua exagi- 
tantur temeritate atque audacia praevidere noluerunt digi- 
tum Dei esse hic, praescribentem tempori ne quid laederet. 
Nam Salvator mundi, qui docuerat in parabolis , si quis 
aedificare vellet, ei prius computandos esse sumptus , qui 
faciendi sunt, ipsemet, aedificium indissolubile construere 
volens, cogitavit equidem quo robore illud erat fulciendum, 
ut quotquot eunt saecula perduraret. Ideo petram adaman- 
tinam ad operis manuum suarum fundamentum elegit, quae 
posset obsistere et furentis liacresis taedae, et fluctibus per- 
secutionum, et aggressioni impietatis. Jure igitur Augusti- 
nus ait ,, (I) Solus Petrus inter Apostolos meruit audire: 
Arnen dico tibi quia tu es Petrus, et super hanc petram 
aedificabo Ecclesiam meam', dignus certe qui aedilicandis 
in domo Dei populis lapis esset ad fundamentum, columna 
ad sustentaculum, clavis ad regnum. ,, 

Si hanc veritatem exemplis ab historia desumptis con- 
firmare expediat, non ea de longinquis regionibus aut gen- 
tibus tempore disjunctissimis exquirere debemus; sat est si 
paulisper hanc urbem consideremus, et qualis esset prius- 
quam hujus Cathedrae doctrinam amplectaretur, et qualem 
ob verae sapientiae lectiones divinis imbutam praeceptis 
admiramur. Hic (2) conculcandae Philosopliiae opiniones, 
hic dissolvendae erant terrenae Sapientiae vanitates, hic 
confutandi Daemonum cultus, hic omnium sacrilegiorum 
impietas destruenda, ubi diligentissima superstitione iiabe- 

(1) Ex Ser. 28. 

(2) S. Leoo. ler- de S. Pet* et Pe: 

batur collectum quidquid unquam fuerat vanis erroribus 
institutum. Ad hoc accedit, ut qui potestatem haberent, 
timentes ne una cum erroribus imperium quoque, et quid- 
quid auctoritatis more majorum invaluisset, ob novam do- 
ctrinam pessumdaretur, ab caede immanissima haud abhor- 
ruerint; et perinde ac sanguinis effusione veritatis flammam 
extinguere potuissent, omni usi fuerint genere tormento- 
riun, et gladio et igni, et carceribus et aculeo, et vapore 
fumi et muneribus, ut qua terrore, qua blanditiis genera- 
tiones hominum a susceptis Apostolorum institutionibus 
avocarent. Nihilominus fortissimi viri , hujus Cathedrae 
dicto audientes, extinxerunt impetum ignis (t), effugciunt 
aciem gladii, convaluerunt de infirmitate, fortes facti sunt 
in bello, et castra verterunt exterorum. Et ideo vcluti nova 
Jcrusalera facta est Roma; quippe quae falsam philosopho- 
rum sapientiam exprobraverit, omni superstitionum generi 
valedixerit.’’ et daemonum oraculis obsurduerit; quippe quae 
diruto imperio, quod armis comparaverat, aliud amplius et 
durabilius fuerit consecuta. 

Jam vero hujus benifleio Cathedrae evenit ut Ecclesia 
Romana, omnium Ecclesiarum mater, centrum unitatis , 
fons fidei, omnium thesaurorum coeli depositum haberetur 
et esset; ex illa enim debet puritatem dectrinae, et fidei 
repetere integritatem. Revera accepimus Ecclesiam Alexan- 
driae persaepe ab Arianis Eutychianisque gubernatam es- 
se , et Macedonianos Ecclesiam Costantinopolis habuisse. 
Ipsam Antiochiam Paolo Samosatensi aliquando subjectam 
scimus, et Monothelitis Jerusalem. Sed ob hujus Cathedrae 
vim Romana Ecclesia intemerata per saecula inter tot re- 
rum revolutarum tumultus retinuit fidem, quin schisma, 
vcl persecutiones vel praelia, vel omnes inferni potestates 

(1] S. Pa: ad Haeb. 11. 34. 

iUam inficere potuissent. Hoc verum Sanctus Hieronimus 
adfirmabat dicens: in Cathedra Petri nunquam potuit fi- 
des sentire defectum. Unde hoc? Dixerat Apostolus: (I) 
Si quis evangelizaverit praeter id quod accepistis, anathe- 
ma sit. Tam claro monitu satis cautum erat, ne quid hu- 
mani in divinas revelationes irreperet. Sed alibi , utinam 
id non accidisset, sacrae auctoritati cogitationes falsae, re- 
centesque opiniones traditionibus inveteratis praevaluerunt. 
Hac fonte illuvies errorum derivata , ae sinuoso cursu per 
tot ecclesias ingressa, iluxit in fidei ruinam. Et ideo qui 
vivunt ex fide solent persaepe vertere faciem ad orien- 
temy non sine lacrymis cogitantes quomodo, in quot locis 
Christi fidelium greges olim congregabantur, nunc datum 
sit a diabulo luxuriare infidelibus. Sed non sine consola- 
tione justorum animae relinquuntur. Hic habent dignum 
spectaculum ut in cordibus eorum ascensiones suavitatis 
plenae gignantur. Hic Romani Pontifices quod (2) inve- 
nerunt in Ecclesia tenuerunt , quod ab Apostolis accepe- 
runt hoc filiis tradiderunt. 

Dies me deficeret, si omnia quae hujus Cathedrae vis 
afflatim suppeditat argumenta, quaeque ab historia peti pos- 
sunt exempla in medium proferre vellem, cum caeteroquin 
omnibus persuasissimum sit, rem ipsam ita se habere, ut co- 
natum ornatumve demonstrationum respuat. Sed quoniam 
animarum igniculi valida quadam ratione, veluti vento exci- 
tati inflammantur; ad id confert, si ab ipsa qua Ecclesia 
conditione et forma decorata est, argumentum hauriatur. 

Fuit olim in moribus ut genus hominum propter ali- 
quod signum, vel in exteriori personarum aspectu , vel in 
orbis terrarum superficie impressum , putaret ob id posse 

(1) S. P>: Gtl. 10. 9. 

(2) S. Aog. lib. I. coBlra joL 

iater homines necessitudinem quamdam et vinculum so- 
cietatis obstringi. Propterea aut montes aut flumina , aut 
varia corporum aptitudo , aut epidermidis color, non secus 
ac naturae dictamina concipiebantur, quae praeciperent quot 
homines possent ab earuindem disciplina institutionum cohi- 
beri. A terminis, qua spatiebatur materia, mentes homi- 
num vinciebantur. Sed vix revelatum fuit omnes homi- 
nes ab uno cespite originem ducere, et omnes una eadem 
natura esse qui spiritu rationabili donati fuerint, et omnes 
propter Redemptionem Jesu Christi adoptionem filiorum 
Dei meruisse; ex tunc alia patefacta sunt vincula, ac tan- 
ta amplitudine, ut genus humanum amplectarentur. Et^deo 
Apostolus , novas animadvertens necessitudines, et amplis- 
simam societatem inter se vinculo Jesu Christi arctissime 
obligatam, plenus gaudio proBtebatur dicens: in uno spi- 
ritu (1) omnes nos in unum corpus baptiza ti sumus, sive 
Judaei, sive Gentiles, sive servi sive liberi, et omnes in 
uno spiritu potati sumus. Sed quomodo unum corpus vi- 
sibiliter omnibus appareret, nisi membra essent ita dispo- 
sita, ut, cum adhereant corpori, una vi commota esse omnia 
videantur ? Propterea divina sapientia eo modo disposuit 
rem, ut omnes, quos ipsa missura erat evangelizare natio- 
nibus, verbum huic Cathedrae traditum repeterent, ad hanc 
Cathedram in quaestionibus respicerent , huic Catliedrae 
consentirent, et ad illam, in episcopali ordine constituti, 
velut radii ad circuli centrum, pertinerent. Hoc est vin- 
culum quod homines terra disjunctissimos nectit; haec est 
vis, quae non montibus, non maribus, non varietate lin- 
guarum circumscripta, omnes Christi fideles per tutissimum 
iter ambulantes dirigit , ac in via veritatis ad perseveran- 
dum confirmat. Dixerat Salvator in parabolis granum sy- 

^1) 5. Paa. I. ad Cor. f2. 13. 

napis, quod seminavit homo in, agro suo, crevisse majus 
omnibus oleribus , et factum esse arborem ; et volucres 
coeli venientes liabitavisse in ramis ejus. Nonne granum 
synapis bujus Cathedrae vim repraesentat ? Nonne eo cre- 
vit illa, ut ramis totum orbem tegeret, et sub hoc tegmen 
divites et sapientes, imperatores et reges confugerent ? Non- 
ne ab illa eruditi eruperunt discipuli ad magnas res ca- 
pessendas? Adorti sunt potentiores saeculi, et eorum per- 
tinaciam expugnaverunt ; concurrentes expbcaverunt pal- 
mas; disignantes oculis provincias, quaeque receptaculum 
ferarum , aut hominum feris crudeliorum , eo perrexerunt 
crucis vexillum erigere , et omnes gentes in ejus submit- 
tere potestatem. Et ideo volucres coeli venerunt , et ha- 
bitaverunt in ramis ejus; principes hujus saeculi, et homi- 
nes magni et excelsis praediti ingeniis habitare in domo 
Domini elegerunt. Nam lex Domini immaculata convertit 
animas; et declaratio sermonum suorum illuminat, et par- 
vulis dat intellectum. Nonne bujus Cathedrae vis immen- 
sam Dei misericordiam , et divitias bonitatis ejus explicat 
atque demonstrat ? 

Ni Deus dedisset huic Cathedrae veritatem custodien- 
dam, quibus modis putandum errorem integritati ejus ob- 
futurum fuisse ? Scimus quanta sit humani ingenii mobi- 
litas, quod si nullo impeditum obstaculo posset sua sponte 
vagari, huc illuc transcurreret, et lucem quoque fastidiret, 
ut in tenebris commoraretur. Potuit error obcaecare pau- 
corum mentes, ut alii humanitatem et alii divinam Jesu 
Christi naturam oppugnare contenderent, nunc in Verbo 
hypostaticam Unionem, nunc in Christo passibile corpus ne- 
gantes, et figuram Substantiae Patris integre non cogno- 
scerent; potuit efficere ut ingenium hominis auctoritatem 
Ecclesiae aufugeret aliquando , minime se credens pote- 
stati ejus obnoxium. Sed quid tandem ? Ex hac Cathedra 

veritas explendescentibus radiis circumamicta consurgens 
omnium attrahebat oculos , et repetens quae a Magistro 
exceperat, Cerinti et Ebionis, Arii et Socini voces obmu- 
tescere cogebat. Ipsa veluti aurora consurgens, electa ut 
sol, exclamans: ,, Nobis unus Deus Pater (1) ex quo omnia 
et nos in illum; et unus Dominus Jesus Christus, per quem 
omnia, et nos per ipsum ,,. Nestorii sophismata in obli- 
vionis tenebras repellebat. Ipsa congaudens quoniam tota 
assumpta esset a Verbo natura hominis , cum tota opus 
esset ut natura hominis restauraretur , dementiam Mar- 
cionitarum, et Manichaeorum , et Valentini et Apollinaris, 
a Christi Qdelibus arcebat. Ipsa denique terribilis ut castro- 
rum acies ordinata errorem undecumque erumpentem ag- 
grediebatur extemplo, et penitus profligabat. Nec accidit 
unquam ut haec vis gladio ancipiti penetrabilior aliquando 
defecerit. Scmper enim elHcax eadem perenni aptitudine 
exercetur. Nam etsi videmus quosdam ex populis qui olim 
ab ea continebantur, ivisse, ehu miseros ! frequenter in 
aliam partem, populi quidem acquisitionis sunt, et ab ea 
suaviter commoti ad priscum ovile revertentur. Delassabi- 
tur ingenium hominis inquirens quae vult scire, et prorsus 
speculabilia rationis lumine non sunt, et hujus Cathedrae 
auctoritati acquiescet. 

Quidquid sit nobis In animo addiscere, et nostris non 
datum sit viribus percipere , ita a Petri docti sumus Ca- 
thedra , ut a fastidio alicujus dubii minime occupemur. 
Nos quo genere sumus ? quibus ornamentis praediti ? quo 
tendimus ? et postquam a nostro resoluta fuerit corpore 
spiritualis particula, ubi vivet immortalis ? quo merito ? 
critne tandem post Immutationem nostram rursus integer 
homo, quomodo hic e manibus ct flatu Domini compara- 


(1) S. Pa; i. ad Cor. 8. 

tus fuit ? critnc aliqua merces quae hic laboribus exantla- 
tis persaepe non retribuitur, et his, qui in terris euntes et 
flentes, mittunt semina virtutis, et persecutionem patiun- 
tur propter justitiam ? Hisce interrogationibus, quas corda 
hominum jactant, infallibile responsum ab hac Cathedra 
usque ad consummationem saeculi habebitur; et ideo Christi 
fideles intellectum Fidei submittentes, hoc tantum oraculo 
contenti, non aliud magis idoneum putant ad cohibendum 
sive noxias pervagationes mentis, sive conatus quos im- 
pietas moliatur. 

Itaque gratiarum actiones iterato reddantur Deo Opti- 
mo Maximo, si in tanta rerum inconstantia, in tanta opi- 
nionum mobilitate , in tantis institutionum humanarum 
vicibus, posuit verae Doctrinae fundamentum, hujusmodi 
constitutum conditionibus, ut nec propter temporis edaci- 
tatem, nec propter hominum malitiam possit aliquando com- 
moveri et labi. Exultatione gaudeant fideles, quoniam a Jesu 
Christo Salvatore nostro donati sint munere, ut, a quo in- 
tangibiles solent servari veritates dirigantur. Gaudeant hujus 
Cathedrae perenni et efficaci vi, qua sperare quisque debet 
futurum, ut aliquando de hominibus, quotquot degunt in 
orbe terrarum , flat unum Ovile ; gaudeant sperantes ut 
omnes hominum greges, ductae ab uno Pastore , pabulis 
quae ipse monstrat in vinea Domini nutriantur; sperantes 
futurum ut una voce omnes homines laudes Domino per- 
solvant, et salutem habeant sempiternam. 

